Den 12. november 1925 ble United Tramps of Norway stiftet i Ingeniørenes Hus. Laget ble stiftet av Georg Brochman og Erling Winsnes sammen med Finn Bø. Betingelse for medlemskap var strenge. Kandidaten måtte være hvit mann, ha tilbragt minst tre år utenfor Norden uten økonomisk støtte hjemmefra. Utenlandsoppholdet skulle ikke være i forbindelse med arbeid. Andre krav var eksamen artium og innvotering. Laget ble ikke noen videre suksess, men spiren til Travellers' Club Oslo ble født her.